|  |  |
| --- | --- |
|  |  *See artikkel on külast; perekonnanime kohta vaata artiklit Kirikmäe (perekonnanimi).* |

---

**Obinitsa** (ka *Obiniste*, *Abinitsa*, *Kirikmäe*) on küla Võru maakonnas Setomaa vallas. Küla kuulub Mokornulka.

Ajalugu
-------

Küla põhjaosas asuvad Sakalovapalo kääpad. On arvatud, et see võis olla matmispaik Põhjasõjas langenutele. Samas kõrval asub Obinitsa surnuaed.

Obinitsa Issanda Muutmise kirik (2013)
20. sajandi algul rajati Obinitsa kool-kirik. 1950. aastal tuli käsk kirik sulgeda ning hoone anti täielikult koolile. Kohaliku preestri Vilemon Talomehe eestvedamisel ehitati seejärel kalmistu kõrvale Obinitsa Issanda Muutmise kirik. Tänapäeval pole kool-kiriku hoone enam kasutuses.

Obinitsas asuvas nn Kalju majas on paiknenud kauplus, külanõukogu kantselei (alates 1945), meierei, sidejaoskond, arstipunkt, raamatukogu ja rahvamaja ning sovhoosi kontor (1960–1995). 2004. aastal rajati hoonesse kunstigalerii Hal'as kunn.

Alates 1995. aastast tegutseb Obinitsas muuseum. Selle hallata on Obinitsa Seto Muuseumitarõ (asukohaga Obinitsas) ja seto kindlustalu ehk Luikjärve talu (Obinitsast 4 km kaugusel).

2007. aastal ehitati Obinitsa tsässon.

2008. aastani tegutses külas Meremäe-Obinitsa põhikool. Seejärel avati koolihoones Obinitsa külakeskus (raamatukogu, lasteaed, jõusaal, võimla, saun ja rendipinnad).

Enne Eesti omavalitsuste haldusreformi 2017. aastal kuulus küla Meremäe valda.

Loodus
------

Küla idaosas asub Obinitsa järv. Paisjärve läbib Obinitsa oja ehk Tuhkvitsa oja. Järve vastaskalda lähedal Karamsina küla territooriumil asub Obinitsa liivakivipaljandis Obinitsa Juudatare nimeline koobas.

Rahvastik
---------

Obinitsa külas on 2011. aasta rahvaloenduse andmetel 135 elanikku. 2000. aastal oli elanikke 240.

Soome-ugri kultuuripealinn
--------------------------

Kultuuripealinna sümbol-linnu Tsirgu jõudmine Obinitsasse oktoobris 2014
11. augustil 2014 valiti Obinitsa Helsingis peetud soome-ugri noorteühenduse MAFUN kongressil soome-ugri kultuuripealinnaks 2015. Koos Obinitsaga kandideerisid 25 miljoni soomeugrilase pealinnaks ka 64 000 elanikuga Veszprémi linn Ungaris ja 500 elanikuga Vuokkiniemi küla Karjalas Venemaal. Soome-ugri kultuuripealinna valiti teist korda. 2014. aastal oli selleks Udmurdimaal asuv Starõje Bõgi küla. Soome-ugri kultuuripealinna projekt on kavandatud rahvuspiirkondade arengu hoogustamiseks ja neist positiivse kuvandi loomiseks. Seoses Obinitsa nimetamisega 2015. aasta soome-ugri kultuuripealinnaks nimetas Seto Kongress 2015. aasta soome-ugri aastaks Setumaal.

Pilte
-----

* Obinitsa tsässonObinitsa tsässon
* Seto lauluema kujuSeto lauluema kuju
* Obinitsa ateljee-galerii ehk Hal'as kunnObinitsa ateljee-galerii ehk Hal'as kunn
* Obinitsa KunstizaalObinitsa Kunstizaal
* Obinitsa muuseumObinitsa muuseum
* Soome-ugri kultuuripealinna 2015 logoSoome-ugri kultuuripealinna 2015 logo
* Soome-ugri lipud ObinitsasSoome-ugri lipud Obinitsas

Vaata ka
--------

* Obinitsa vald
* Obinitsa Seltsimaja

Viited
------

1. ↑  Maa-amet, vaadatud 21.11.2020.
2. ↑  Statistikaamet, vaadatud 10.11.2020.
3. ↑  Eesti haldus- ja asustusjaotuse klassifikaator, vaadatud 9.06.2014.
4. ↑   (vaadatud 14.10.2014)
5. ↑  XI Seto Kongress (vaadatud 20.10.2014)

Kirjandus
---------

* Petseri peab pühi. Rahvaleht, 14. aprill 1931, nr 43, lk 1.

Välislingid
-----------

 Obinitsa – pildid, videod ja helifailid Wikimedia Commonsis

| * v
* r
Setomaa valla asulad |
| --- |
| Alevik | 

* Värska

 |  |
| Külad | 

* Ala-Tsumba
* Antkruva
* Audjassaare
* Beresje
* Ermakova
* Helbi
* Hilana
* Hilläkeste
* Hindsa
* Holdi
* Härmä
* Ignasõ
* Igrise
* Jaanimäe
* Juusa
* Jõksi
* Järvepää
* Kahkva
* Kalatsova
* Kangavitsa
* Karamsina
* Karisilla
* Kasakova
* Kastamara
* Keerba
* Kiiova
* Kiislova
* Kiksova
* Kitsõ
* Klistina
* Koidula
* Kolodavitsa
* Kolossova
* Koorla
* Korela
* Korski
* Kossa
* Kostkova
* Kremessova
* Kriiva
* Kuigõ
* Kuksina
* Kundruse
* Kusnetsova
* Kõõru
* Käre
* Küllätüvä
* Laossina
* Leimani
* Lepä
* Lindsi
* Litvina
* Lobotka
* Lutepää
* Lutja
* Lütä
* Lüübnitsa
* Maaslova
* Marinova
* Martsina
* Masluva
* Matsuri
* Melso
* Merekülä
* Meremäe
* Miikse
* Mikitamäe
* Miku
* Mokra
* Määsi
* Määsovitsa
* Napi
* Navikõ
* Nedsaja
* Niitsiku
* Obinitsa
* Olehkova
* Ostrova
* Paklova
* Palandõ
* Palo
* Paloveere
* Pattina
* Pelsi
* Perdaku
* Pliia
* Podmotsa
* Poksa
* Polovina
* Popovitsa
* Pruntova
* Puista
* Puugnitsa
* Põrstõ
* Raotu
* Rokina
* Ruutsi
* Rõsna
* Rääptsova
* Rääsolaane
* Saabolda
* Saagri
* Saatse
* Samarina
* Selise
* Seretsüvä
* Serga
* Sesniki
* Sirgova
* Sulbi
* Säpina
* Talka
* Tedre
* Tepia
* Tessova
* Teterüvä
* Tiastõ
* Tiilige
* Tiirhanna
* Tiklasõ
* Tobrova
* Tonja
* Toodsi
* Toomasmäe
* Treiali
* Treski
* Triginä
* Tserebi
* Tsergondõ
* Tsirgu
* Tsumba
* Tuplova
* Tuulova
* Tääglova
* Ulaskova
* Ulitina
* Usinitsa
* Uusvada
* Vaaksaarõ
* Vaartsi
* Varesmäe
* Vasla
* Vedernika
* Velna
* Veretinä
* Verhulitsa
* Vinski
* Viro
* Voropi
* Võmmorski
* Võpolsova
* Võõpsu
* Väike-Rõsna
* Väiko-Härmä
* Väiko-Serga
* Õrsava

 |